ai4bharat/Pralekha huggingface dataset:
شمال مشرقی ریاستوں کی ترقی کی وزارت
شمال مشرق میں ڈیری مصنوعات کا بازار
ماہی پروری ، مویشی پروری اور ڈیری کے وزیر جناب پرشوتم روپالا نے آج لوک سبھا میں ایک تحریری جواب میں بتایا کہ 2019 میں نیشنل ڈیری پلان فیز -1 اسکیم کے تحت میسرز اے سی نیلسن کے توسط سے نیشنل ڈیری ڈیولپمنٹ بورڈ  کے ذریعہ بھارت میں دودھ کی مانگ سے متعلق کرائے گئے مطالعے کے مطابق شمال مشرقی ریاستوں میں دودھ اور دودھ سے تیار مصنوعات کی 2019 میں کھپت اور 2030 تک گھروں میں ممکنہ مانگ کی تفصیل حسب ذیل ہے:
|
|
ریاست
|
|
2019 میں تخمینہ ہاؤس ہولڈ کھپت
|
|
2030 میں ممکنہ ہاؤس مانگ
|
|
ایچ ایچ کھپت

|
|
فی کس

|
|
ایچ ایچ کھپت

|
|
فی کس

|
|
اروناچل پردیش
|
|
2.22
|
|
142
|
|
4.90
|
|
267
|
|
آسام
|
|
47.89
|
|
138
|
|
89.87
|
|
227
|
|
منی پور
|
|
1.65
|
|
59
|
|
3.52
|
|
109
|
|
میگھالیہ
|
|
2.48
|
|
71
|
|
1.50
|
|
36
|
|
میزورم
|
|
1.15
|
|
94
|
|
6.58
|
|
466
|
|
ناگالینڈ
|
|
2.22
|
|
100
|
|
3.89
|
|
151
|
|
سکم
|
|
2.08
|
|
324
|
|
1.84
|
|
268
|
|
تریپورہ
|
|
4.89
|
|
120
|
|
14.83
|
|
318
ایل ایل پی ڈی – لاکھ لیٹر یومیہ ، ایم ایل – ملی لیٹر
2030 میں جوممکنہ ہاؤس ہولڈ ڈیمانڈ پیش کی گئی ہے ،و ہ شمال مشرقی ریاستوں بالخصوص آسام میں ڈیری مصنوعات کی ممکنہ مارکیٹنگ کی طرف اشار ہ کری ہے۔
اے- شمال مشرقی خطے میں 19-2018 کے مقابلے میں 20-2019 کےدوران دودھ کی پیداوار میں 4.9 فیصد کا اضافہ ہوا ہے۔ تاہم دودھ کی فی کس دستیابی آئی سی ایم آر کی سفارشات سے کہیں زیادہ کم ہے۔ شمال مشرقی خطے میں دودھ اور دودھ سے تیار مصنوعات کی موجودہ مانگ کی تکمیل مقامی پیداوار اور ملک کے اہم ڈیری کوآپریٹوس اور پرائیویٹ سیکٹر کی ڈیریوں کے ذریعہ ہوتی ہے۔
بی- ریاستوں کی کوششوںمیں تعاون دیتے ہوئے حکومت نے شمال مشرقی خطے سمیت ملک بھر میں دودھ اوردودھ سے تیار مصنوعات کے معیار اور مقدار میں اضافے کے لئے درج ذیل اقدامات کئے ہیں۔
1-جولائی 2021 میں نیشنل پروگرام فار ڈیری ڈیولپمنٹ اسکیم کی تشکیل نو کی گئی ہے ،جس میں دودھ کی جانچ والے معیاری سازوساما ن اور پرائمری چیلنگ مراکز کے لئے بنیادی ڈھانچہ تیار کرکے /اسے مضبوط بناکر دودھ کے معیار کو بہتر بنانے پر توجہ مرکوز کی گئی ہے۔
مویشیوں کی تعداد بڑھانے ، دودھ کی پیداوار میں اضافہ کرنے اور مویشیوں کی پیداواری صلاحیت میں اضافہ کرکے دیسی مویشیوں کی نسلوں کے فروغ وتحفظ کے جینیٹک اپگریڈیشن کے لئے راشٹریہ گوکل مشن کا نفاذ کیا جارہا ہے ۔
محنت اور روزگار کی وزارت
این سی ایس پورٹل نوکری تلاش کرنے والوں اور آجروں کے لئے ملکی سطح کا ایک آن لائن پلیٹ فارم مہیا کراتا ہے
نئیدہلی08 جولائی ۔محنت اور روزگار کے مرکزی وزیر مملکت  جناب سنتوش کمار گنگوار نے آج لوک سبھا میں ایک سوال کے تحریری جواب میں بتایا کہروزگار پیدا کرنے کے ساتھ ساتھ روزگار پانے کی صلاحیت میں اضافہ حکومت کی ترجیح ہے۔حکومت نے ملک میں روزگار پیداکرنے کے لئے بہت سے اقدامات کئے ہیں مثلاََ معیشت کے نجی شعبے کی حوصلہ افزائی ، پرائم منسٹر ز ایمپلائیمنٹ جنریشن پروگرام  ، مہاتما گاندھی نیشنل رورل ایمپلائیمنٹ گارنٹی اسکیم  ، پنڈت دین دیال اپادھیائے گرامین کوشلیہ یوجنا  اور دین دیال انتودیہ یوجنا ۔ نیشنل اربن لائیولی ہڈ زمشن  جیسی اسکیمو ں کے سلسلے میں مختلف پروجیکٹوں کی رفتار کو تیز کرنا جن میں خاطر خواہ سرمایہ کاری اور زیادہ سرکاری اخراجات کئے گئے ہیں۔
روز گار کے مواقع پید ا کرنے کو فروغ دینے کے لئے آجروں کوترغیب دینے کے مقصدسے محنت اورروزگار کی وزارت نے پردھان منتری روزگار پروتساہن یوجنا  شروع کی ہے ۔ اس اسکیم کے تحت تین سال کے لئے تمام اہل نئے ملازموں کو ای پی ایف اور ای پی ایس کےسلسلے میں آجر کے ذریعہ اد ا کئے جانے والے پورے حصے  کی ادائیگی حکومت کے ذریعہ کی جائے گی۔
اپنا روزگار شروع کرنے کے سلسلے میں سہولت فراہم کرانے کے لئے حکومت نے پردھان منتری مدرا یوجنا شروع کی ہے۔پی ایم ایم وائی کے تحت بہت چھوٹی ،چھوٹی کاروباری صنعتوں اور اشخاص کو دس لاکھ روپے تک کا بلاضمانت قرض دیا جائے گا تاکہ وہ اپنا کاروبار قائم کرسکیں یا اس میں توسیع کرسکیں ۔
حکومت نے نیشنل کیرئیر سروس  پروجیکٹ نافذکیا ہے۔ جس میں ایسا ڈجیٹل پورٹل شامل ہے جو نوکری تلاش کرنے والوں اور آجروں کے لئے سرگرم ، کارگر اور تعاون کرنے والے طریقے سے نوکریوں کا میلان کرنے کے لئےایک ملک گیر سطح کا آن لائن پلیٹ فارم مہیا کراتا ہے ، جس میں نوکری تلاش کرنے والوں کے لئے کیرئیر کے مواقع کی ایک ریپا زیٹری بھی ہے ۔
اسٹارٹ اپ انڈیا حکومت ہند کی ایک اہم پہل ہے ۔ جس کا مقصد اسٹارٹ اپ کاروبار کے فروغ کے لئے موافق ماحول تیار کرنا ، پائیدار اقتصادی ترقی کو تحریک دینا اور بڑے پیمانے پر روزگار کے مواقع پیدا کرنا ہے۔
ان اقداما ت کے علاوہ حکومت کے اہم ترین پروگراموں مثلاََ میک ان انڈیا ، ڈجیٹل انڈیا ،سووچھ بھارت مشن ،اسمارٹ سٹی مشن ، اٹل مشن فار ریجووی نیشن اینڈ اربن ٹرانسفارمیشن ،سب کے لئے مکان ، بنیادی ڈھانچے کی ترقی ،صنعتی کوریڈور کے ذریعہ رو زگار کے مواقع پیدا کئے جاسکتے ہیں۔ نوجوانوں کی روزگار پانے کی صلاحیت میں اضافے کے لئے مختلف شعبوں میں وزارتوں ، محکموں اورریاستوں کے ذریعہ ہنرمندی کے فروغ کی اسکیمیں چلائی جارہی ہیں اور روزگار کی سہولت بھی فراہم کی جارہی ہے۔ نیشنل اپرینٹس شپ پر موشن اسکیم  ، جس
کے تحت حکومت تربیت یافتگا ن کو اداکی جانے والی رقم کا 25 فیصدواپس لوٹادیتی ہے ۔اس سے بھی روزگار حاصل کرنے کے سلسلے میں نوجوانوں کی صلاحیت میں اضافہ ہوتا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2907
(Visitor Counter : 50
امور داخلہ کی وزارت
کابینہ نے بھارت اور پولینڈ کے درمیان جرائم کے معاملوں میں باہمی قانونی مدد سے متعلق معاہدے کو منظوری دی
وزیراعظم جناب نریندر مودی کی صدارت میں مرکزی کابینہ نے جمہوریہ بھارت اور جمہوریہ پولینڈ کی حکومتوں کے درمیان جرائم کے معاملوں میں باہمی قانونی مدد سے متعلق معاہدے کو منظوری دے دی ہے۔ اس کا مقصد باہمی قانونی مدد کے توسط سے دہشت گردی سے متعلق جرائم سمیت دیگر جرائم کی جانچ اور پراسیکیوشن میں دونوں ممالک کی صلاحیت اور اثرپزیری میں اضافہ کرنا ہے۔
فوائد:
اس معاہدے کا مقصد جرائم کے معاملوں میں تعاون اور باہمی قانونی مدد کے ذریعہ جرائم کی جانچ اور پراسیکیوشن میں دونوں ممالک کی اثرپزیری کو بڑھانا ہے۔ بین الاقوامی جرائم اور دہشت گردی کے ساتھ اس کے رابطوں کے سلسلے میں، مجوزہ معاہدے، جرائم کی جانچ اور پراسیکیوشنکے ساتھ ساتھ جرائم کے بڑھنے، اس کے مددگار آلات اور دہشت گردانہ کارروائیوں کے مالی مدد کے لئے رقم وغیرہ کا پتہ لگانے، روکنے اور ضبط کرنے میں پولینڈ کے ساتھ باہمی تعاون کے لئے ایک جامع قانونی ڈھانچہ فراہم کرے گا۔
اس معاہدے پر دستخط اور منظوری کے بعد ، سی آر پی سی ،1973 کے متعلہ التزامات کے تحت مناسب گزٹ نوٹیفکیشن جاری کیا جائے گا، تاکہ بھارت میں معاہدے کے پرویژن کو موثر طریقہ سے لاگو کیا جاسکے۔ گزٹ نوٹیفکیشن سرکاری حلقہ اثر کے باہر، عام لوگوں کے لئے دستیاب ہے اور یہ معاہدہ جرائم سے متعلق معاملوں میں باہمی قانونی مدد کے سلسلے میں بھارت اور پولینڈ کے درمیان باہمی تعاون پر اور زیادہ بیداری اور شفافیت فراہم کرے گا۔
یہ پولینڈ سے متعلق مجرمانہ سرگرمیوں سے نمٹنے میں بھارت کی اثرپزیری میں اضافہ کرے گا۔ ایک بار اس پر عمل درآمد ہوجانے کے بعد ، معاہدے کے توسط سے منظم جرائم اور دہشت گردوں کے طور طریقوں کے بارے میں اِن پُٹ اور بہتر معلومات حاصل کرنے میں مدد ملے گی۔ اس کے ساتھ ہی ان کا استعمال داخلی سلامتی کے شعبے میں پالیسی جاتی فیصلوں کو بہتر بنانے کے لئے بھی کیا جاسکتا ہے۔
وزیراعظم کا دفتر
وزیراعظم نے میزورم میں پل کے حادثے میں ہونے والے جانی نقصان پراظہار تعزیت کیا
متاثرین کے لئے پی ایم این آرایف سے امداد کا اعلان کیا
وزیراعظم جناب نریندرمودی نے میزورم میں پل کے حادثے میں ہونے والے جانی نقصان پرگہرے ورنج وغم کا اظہارکیاہے ۔
وزیراعظم نے ہلاک ہونے والے ہرفرد کے رشتہ دارکو دولاکھ روپے اور زخمی ہونے والوں کو 50ہزارروپے کی امداد دینے کا بھی اعلان کیا۔
وزیراعظم کے دفتر نےایکس پرپوسٹ کیا؛
‘‘میزورم میں پل کے حادثے سے دکھ ہواہے ۔جنھوں نے اپنے عزیزوں کو کھویاہے ان سے اظہارتعزیت کرتاہوں ۔زخمی ہونے والے جلد صحتیاب ہوں ۔بچاؤکاکام جاری ہے اورمتاثرین کو ہرممکن مددفراہم کی جارہی ہے ۔
ہلاک ہونے والے ہرفرد کے رشتہ دارکو پی ایم این آرایف سے دولاکھ روپے کی مدد دی جائے گی ۔زخمی ہونے والوں کو 50ہزارروپے دیئے جائیں گے ۔PM @narendramodi’’
وزارت دفاع
ہندوستانی فضائیہ کی طرف سے نقل و حرکت کی ماحول دوست پہل
کاربن فوٹ پرنٹ میں کمی لانے کے لئے اور ماحول دوست نقل و حرکت کو متعارف کرانے پر حکومت ہند کی پہل کو مدنظر رکھتے ہوئے ہندوستانی فضائیہ نے ٹاٹا نیکسن الیکٹرک وہیکلز کا ایک بیڑا شامل کیا ہے۔ 15 نومبر 2022 کو فضائیہ کے ہیڈ کوارٹر، وایو بھون میں اس کے آغاذ کی تقریب کا انعقاد کیا گیا۔ ایئر چیف مارشل وی آر چودھری، چیف آف دی ایئر اسٹاف نے دیگر سینئر افسران اور عملے کی موجودگی میں 12 الیکٹرک گاڑیوں کی پہلی کھیپ کو جھنڈی دکھا کر روانہ کیا۔
ہندوستانی فضائیہ کم درجے کی روایتی گاڑیوں کے مقابلے ای-گاڑیوں کی خریداری کے ذریعے برقی گاڑیوں کے استعمال کو ترقی پسند انداز میں بڑھانے کا منصوبہ بنا رہی ہے۔
مختلف فضائی اڈوں پر چارجنگ انفراسٹرکچر کی تنصیب سمیت ای گاڑیوں کے ماحولیاتی نظام کو بڑھانے کا بھی منصوبہ بنایا گیا ہے۔ آج متعارف کرائی جانے والی الیکٹرک کاروں کی پہلی کھیپ کو کارکردگی کی نگرانی اور تجزیہ کے لئے دہلی این سی آر یونٹوں میں تعینات کیا جائے گا۔
گاڑیوں کی معیاری انوینٹری بنانے کے لیے ہندوستانی فضائیہ نے پہلے ہی الیکٹرک بسوں اور الیکٹرک کاروں کی جاری خریداری میں ہندوستان کی برّی فوج کے ساتھ ہاتھ ملایا ہے۔ یہ سرگرم اقدامات انقلاب آفریں ماحول دوست نقل و حرکت کے قومی مقصد کے لئے ہندوستانی فضائیہ کے عزم کی تصدیق کرتے ہیں۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،27 جون، 2021/
ملک گیر ٹیکہ کاری مہم کے تحت اب تک 32.17 کروڑ ٹیکے لگائے جاچکے ہیں۔
گذشتہ 24 گھنٹوں کے دوران 64.25 لاکھ ویکسین کی خوراکیں دی گئیں۔
گذشتہ 24 گھنٹوں کے دوران بھارت میں 50,040 نئے معاملے درج ہوئے ہیں۔
ہندوستان میں زیر علاج مریضوں کی تعداد کم ہوکر5,86,403رہ گئی ہے۔
زیر علاج معاملے کل معاملوں کا1.94 فیصد ہیں۔
ملک بھر میں اب تک مجموعیطور پر 2,92,51,029 سے زیادہ افراد رو بہ صحت ہوچکے ہیں۔
گذشتہ 24 گھنٹوں کے دوران57,944مریض شفا یاب ہوئے ہیں۔
مسلسل45ویں دن یومیہ نئے معاملات کے مقابلےروزانہ شفایاب ہونے والوں کی تعداد زیادہ درج ہوئی۔
شفایابی کی شرح بڑھ کر96.75 فیصد ہوگئی ہے۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.91 فیصد ہے۔
متاثرہ مریضوں کی یومیہ شرح مسلسل20 دنوں سے 5 فیصد سے بھی کم ہے، اورسر دست یہ 2.79 فیصد ہے
جانچ کی صلاحیت میں خاطر خواہ ضافہ ہوا ہے اور کل 40.42 کروڑ سے زیادہ ٹیسٹ کئے جاچکے ہیں۔
صحت اور خاندانی بہبود کی وزارت
فیزیوتھراپسٹس کےکیڈر کی تشکیل نو
نئی دہلی،12؍جولائی۔ صحت اور کنبہ بہبود کے وزیر مملکت جناب اشونی کمار چوبے نے اپنے ایک تحریری جواب میں آج لوک سبھا کو بتایا کہ دہلی کے 4 مرکزی حکومت کے اسپتال یعنی صفدر جنگ اسپتال، ڈاکٹر رام منوہر لوہیا اسپتال، شریمتی سچیتا کرپلانی اسپتال اور کلاوتی سرن چلڈرن اسپتال کے فیزیوتھراپسٹس کے کی تشکیل نو کے سلسلے میں صحت اور کنبہ بہبود کی وزارت کے ڈائریکٹوریٹ جنرل آف ہیلتھ سروسیز کے پرنسپل کنسلٹینٹ ڈاکٹر بی ڈی اتھانی کی صدارت میں ایک کمیٹی تشکیل دی گئی ہے۔ کمیٹی کے دائرۂ کار حسب ذیل ہیں:
- فیڈر کیڈر کے ساتھ ساتھ صفدر جنگ اسپتال، ڈاکٹر آر ایم ایل اسپتال، لیڈی ہارڈنگ میڈیکل کالج اور ایس ایس کے نیز کلاوتی سرن چلڈرن اسپتال میں فیزیوتھریپی کیڈر کے ڈھانچے کا جائزہ لینا تاکہ اس کے ممبران کی کیریئر سے متعلق جائز توقعات کے ساتھ عملی ضرورتوں کو ہم آہنگ کیا جا سکے۔
- مختلف گریڈ میں انجماد کی شدت کا جائزہ لینا اور ترقی میں آنے والی رکاوٹوں کو دور کرنے کے ساتھ ساتھ فرق کو دورکرنے کے لئے قلیل اور طویل مدتی دونوں طرح کے ازالہ جاتی اقدامات کی سفارش کرنا۔
- خدمت کی اثرانگیزی اور عملےکی صلاحیت سازی کو بہتر بنانے کے اقدامات کا مشورہ دینا۔
- اس معاملے میں تمام شراکت داروں یعنی شریک اسپتالوں، اس کی یونینوں اور سروس کے ممبران کی آرا اور مشورے طلب کرنا تاکہ کیڈر کا جائزہ لیا جا سکے۔
- اسپتالوں کے ذریعہ اسے بھیجے گئے کسی بھی معاملے کی جانچ کرنا۔
- کام کی زیادتی کے پیش نظر ان اسپتالوں میں فیزیوتھریپی کیڈر کا جائزہ لینا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش س ۔ک ا
U- 3075
(Visitor Counter : 40
سماجی انصاف اور تفویض اختیارات کی وزارت
بھارت کا پہلا شمولیتی فیسٹول ، پرپل فیسٹ گوا میں ایک شاندارپروگرام کے ساتھ شروع ہوا
مرکزی وزیر ڈاکٹر وریندر کمار نے ’’معذور افراد کو بااختیار بنانے سے متعلق مسائل‘‘ پر دو روزہ حساسیت پر مبنی ورکشاپ سے خطاب کیا
بھارت کا اپنی نوعیت کا پہلا شمولیت والا فیسٹول، 'پرپل فیسٹ: کثرت کا جشن منانا' آج گوا میں ایک شاندار پروگرام کے ساتھ شروع ہوا۔ اس موقع پر سماجی انصاف اورتفویض اختیارات کے مرکزی وزیر ڈاکٹر وریندر کمار، وزیر اعلیٰ ڈاکٹر پرمود ساونت، گواحکومت میں سماجی بہبود کے وزیر، سبھاش پھل دیسائی موجود تھے۔
فیسٹیول کا مقصد یہ ظاہر کرنا ہے کہ ہم سب کے لیے ایک خوش آئند اور جامع دنیا بنانے کے لیے کس طرح اکٹھے ہوسکتے ہیں۔
سماجی انصاف اور تفویض اختیارات کے مرکزی وزیر ڈاکٹر وریندر کمار نے بھی دیویانگ جنوں یعنی معذورافراد کے ذریعے تیار کردہ کی مصنوعات کی نمائش اور مقام کا دورہ کیا اور شرکاء سے بات چیت کی۔ وہ پرپل فیسٹ کے عظیم الشان افتتاح کا مشاہدہ کرنے کے لیے موجود تھے، جو ہندوستان کا اپنی نوعیت کا پہلا شمولیتی میلہ ہے۔
فیسٹیول کا مقصد یہ ظاہر کرنا ہے کہ ہم سب کے لیے ایک خوش آئند اور جامع دنیا بنانے کے لیے کس طرح اکٹھے ہوسکتے ہیں۔
قبل ازیں، مرکزی وزیر برائے سماجی انصاف اور تفویض اختیارات ڈاکٹر وریندر کمار نے گوا میں پرپل فیسٹیول کے سلسلے میں ’’معذور افراد کو بااختیار بنانے سے متعلق مسائل‘‘ کے موضوع پر دو روزہ سینسیٹائزیشن ورکشاپ کا افتتاح کیا۔ ورکشاپ کا مقصد حکومت، غیر سرکاری، کارپوریٹ سیکٹر کو ایک جامع معاشرے کی تشکیل کے لیے ان کے کردار کے بارے میں حساس بنانا تھا اور دیویانگجن کو بااختیار بنانے کے لیے ایک مربوط نقطہ نظر بھی اپنانا تھا۔ اس موقع پر جناب سبھاش پھل دیسائی، وزیر برائے سماجی بہبود، دریائی جہاز رانی، آرکائیوز اور آثار قدیمہ، حکومت گوا، جناب راجیش اگروال، سکریٹری، معذور افراد کو بااختیار بنانے کے محکمہ، حکومت ہند ودیگر بھارتی موجود تھے۔
اجتماع سے خطاب کرتے ہوئے، مرکزی وزیر ڈاکٹر وریندر کمار نے کہا، گوا پہلے اپنے نئے سال کی تقریبات کے لیے جانا جاتا تھا لیکن اب پرپل فیسٹ کے آغاز کے ساتھ، گوا دیویانگجن کو بااختیار بنانے میں ایک سنگ میل قائم کرے گا۔انہوں نے مزید کہا کہ "دیویا کلا میلہ" کے ذریعے [جو دسمبر 2022 میں دہلی میں منعقد ہوا تھا]، ہم نے تجربہ کیا ہے کہ دیویانگجن صنعت کار و سکتے ہیں اور وہ اختراعی خیالات کے حامل ہوتے ہیں"۔
انہوں نے کہا کہ معذور افراد کے حقوق کا ایکٹ 2016 میں متعارف کرایا گیا تھا تاکہ اس بات کو یقینی بنایا جا سکے کہ معذور افراد کو بااختیار بنایا جائے۔ انہوں نے کہا کہ اس کے بعد سے، ایکٹ نے 'دیویانگجن' کی زندگیوں تک رسائی، اعتماد اور خود کفالت لانے میں مدد کی ہے۔ ڈاکٹر وریندر کمار نے مزید کہا کہ اس سے ’آتم نر بھر بھارت ابھیان‘ کے وژن کو حاصل کرنے میں مدد ملے گی۔
ڈاکٹر وریندر کمار نے مزید کہا کہ گوا نے جامنی رنگ کے ایک منفرد تہوار کا اہتمام کیا ہے، جو دیویانگجن کو بااختیار بنانے کے ایجنڈے کو آگے بڑھانے میں بہت آگے جائے گا۔ اس بات کا مشاہدہ کرتے ہوئے کہ شمولیت کے جذبے کو منانے والے اس طرح کے تہوار معذور افراد کے اعتماد کو بڑھانے کے ساتھ ساتھ معاشرے کو ان کی ضروریات اور مسائل کے حوالے سے حساس بنانے کے لیے ضروری ہیں، انہوں نے کہا کہ پرپل فیسٹیول ہمارے معاشرے کی ترقی اور خوشحالی کو ایک نئی سمت دے گا۔
دو روزہ ورکشاپ رسائی کو بہتر بنانے، معذور افراد کے لیے مختلف اسکیموں اور پروگراموں کے نفاذ سے متعلق مسائل، رسائی کے میدان میں اختراعات اور ایکشن پلان پر توجہ مرکوز کرتی ہے۔ ورکشاپ میں ریاستوں/ مرکز کے زیر انتظام علاقوں کی حکومتوں کے نمائندوں اور کچھ نامور اغیر سرکاری تنظیموں نے حصہ لیا۔
مواصلات اور اطلاعاتی ٹیکنالوجی کی وزارت
ہرگھر ترنگا
ڈاکخانوں میں قومی پرچم 25روپے میں مل رہا ہے، یہ پرچم بغیر کوئی ڈلیوری چارج لئے گھروں میں پہنچائے جارہے ہیں
ملک کے شہری ای – پوسٹ آفس پورٹل کے ذریعہ قومی پرچم آن لائن خرید سکتے ہیں
محکمہ ڈاک نے شہریوں سے درخواست کی ہے کہ وہ اپنے آرڈر 12 اگست 2022 کی نصف شب تک کردیں تاکہ یہ پرچم انہیں وقت پر پہنچائے جاسکیں
ملک کے باوقار شہریوں تک قومی پرچم کی دستیابی کو یقینی بنانے کے لئے ملک بھر کے ڈاکخانے 25 روپے میں قومی پرچم فروخت کررہے ہیں۔شہریوں کی بڑی تعداد ای – پوسٹ آفس کے پورٹل پر بھی اپنے آرڈ ر بک کرارہی ہے ۔
محکمہ ڈاک بغیرکوئی ڈلیوری چارج لئے ہوئے ملک میں موجود کسی بھی پتے پر قومی پرچم پہنچانے کا کام کررہا ہے۔ آن لائن آرڈر کئے گئے قومی پرچم کو وقت پر پہنچانے کے لئے شہریوں سے درخواست کی جاتی ہے کہ وہ اپنے آن لائن آرڈر 12 اگست 2022 کی نصف شب تک کردیں ۔
ا قتصادی امور کی کابینہ کمیٹی
کابینہ نے اروناچل پردیش اور سکم میں بجلی کی ترسیل اور تقسیم کو مضبوط بنانے کے لیے نظرثانی شدہ لاگت کی منظوری دی ہے
نئی دہلی ،16مارچ ،2021، اقتصادی امور کی کابینہ کمیٹی کی میٹنگ میں، جس کی صدارت وزیر اعظم جناب نریندر مودی نے کی، اروناچل پردیش اور سکم کی اقتصادی ترقی کی طرف ایک اہم قدم اٹھاتے ہوئے بجلی کی بین ریاستی ترسیل اور تقسیم کے نظام کے لیے نظرثانی شدہ لاگت  کی منظوری دی ہے تاکہ اندازاً 9129.32 کروڑ روپئے کی لاگت سے اروناچل پردیش اور سکم میں بجلی کی ترسیل اور تقسیم کو مستحکم بنایا جاسکے۔
اس اسکیم پر بجلی کی وزارت کے تحت کام کرنے والے سرکاری سیکٹر کے ادارے  پاور گرڈ کے ذریعے عمل کیا جارہا ہے۔ اس کام میں سکم اور اروناچل پردیش کا تعاون بھی حاصل ہے۔ اسے منظور شدہ کام کے لیے دسمبر 2021 تک شروع کردیا جائے گا اور آر سی ای منظوری سے 36 مہینے کے اندر غیر منظور شدہ پیکیج پر کام ہوگا۔ ترسیل اور تقسیم کا نظام تشکیل پانے کے بعد ان کی ملکیت متعلقہ ریاستوں کی ہوجائے گی۔
اسکیم کا خاص مقصد اروناچل پردیش اور سکم کی مکمل اقتصادی ترقی کے لیے حکومت کی عہدبندی کو پورا کرنا ہے اور ریاستوں میں بجلی کی بین ریاستی ترسیل اور تقسیم کو مستحکم بنانا ہے۔ یہ کام دور دراز کے علاقوں تک گرڈکنکٹی ویٹی فراہم کرکے انجام دیا جائے گا۔
اس اسکیم پر عملدرآمد سے ایک قابل بھروسہ پاور گرڈ تشکیل پائے گا اور آنے والے لوڈ سینٹروں کے لیے ریاست کی کنکٹی ویٹی میں بہتری پیدا ہوگی اور اس طرح اس کا فائدہ گاؤوں اور شہروں کو ملے گا جس میں دور دراز کے اور سرحدی خطوں کے علاقے بھی شامل ہیں۔ اروناچل پردیش اور سکم کے صارفین کے تمام زمروں کو اس اسکیم کا فائدہ ملے گا۔
اس اسکیم سے ان ریاستوں میں بجلی کی فی کس کھپت میں اضافہ ہوگا اور مجموعی اقتصادی ترقی میں مدد ملے گی۔
عملدرآمد کرنے والی ایجنسیاں تعمیر کے کام کے دوران بہت سے مقامی لوگوں کو روزگار دے رہی ہیں جس سے مقامی ہنرمند اور غیر ہنرمند افراد کو روزگار مل رہا ہے۔
اسکیم کے مکمل ہونے کے بعد نئے اثاثے قائم ہونے سے ان کے چلانے اور دیکھ بھال کے لیے مقرر معیار کے مطابق بہت سی مقامی فاضل افرادی قوت کی ضرورت پڑے گی جس سے ریاستوں کے لیے روزگار کے زائد مقامی مواقع فراہم ہوں گے۔
پس منظر:
اس اسکیم کی منظوری ابتدائی طور پر بجلی کی وزارت کے سینٹرل سیکٹر پلان اسکیم کے طور پر 2014 میں دی گئی تھی۔ اور اس کا پورا خرچ بجلی کی وزارت کی پلان اسکیم کے ذریعے مرکزی حکومت کو اٹھانا تھا۔
وزیراعظم کا دفتر
وزیر اعظم 10 ستمبر کو مرکز- ریاست سائنس اجلاس کا افتتاح کریں گے
تعاون پر مبنی وفاقیت کے جذبے کے تحت، اس اجلاس میں ملک بھر کے سائنس اور ٹکنالوجی کے وزرا اور سکریٹری صاحبان شرکت کریں گے
اپنی قسم کے اس اولین اجلاس کا مقصد سائنس اور ٹکنالوجی نیز جدت طرازی کا ایک مضبوط ایکو نظام وضع کرنا ہے
وزیر اعظم جناب نریندر مودی 10 ستمبر کو صبح دس بج کر تیس منٹ پر ویڈیو کانفرنسنگ کے ذریعہ مرکز- ریاست سائنس اجلاس کا افتتاح کریں گے۔ وزیر اعظم اس موقع پر حاضرین سے خطاب بھی کریں گے۔
وزیر اعظم کی جانب سے ملک میں اختراع، جدت طرازی اور صنعت کاری میں سہولتیں فراہم کرنے کی غرض سے کی جانے والی انتھک کوششوں کے عین مطابق، اپنی نوعیت کے اس اولین اجلاس کی بدولت، تعاون پر مبنی وفاقیت کے جذبے کے تحت، مرکز- ریاست تال میل اور اشتراک مستحکم بنے گا، جس سے کہ ملک بھر میں سائنس اور ٹکنالوجی نیز اختراع  کا ایک مضبوط ایکو نظام وضع کیا جاسکے گا۔
یہ دو روزہ اجلاس، دس اور گیارہ ستمبر 2022 کو احمد آباد کے سائنس سٹی میں منعقد کیا جائے گا۔ اس اجلاس میں مختلف موضوعاتی شعبوں کے بارے میں نشستیں بھی منعقد ہوگی۔ ان موضوعاتی شعبوں میں سائنس اور ٹکنالوجی نیز جدت طرازی ایس ٹی آئی وژن 2047 ،ریاستوں میں ایس ٹی آئی کیلئے مستقبل میں ترقی کی راہیں اور وژن، صحت- سبھی کے لئے ڈیجیٹل حفظان صحت، سال 2030 تک تحقیق وترقی کے شعبے میں نجی شعبے کی سرمایہ کاری کو دوگنا کرنا ، زراعت- کسانوں کی آمدنی کو بہتر بنانے کے لئے ٹکنالوجی سے متعلق اقدامات، پانی- پینے کے قابل پانی تیار کرنے کی غرض سے اختراعات، توانائی- ہائیڈروجن مشن میں ایس اینڈ ٹی کے کردار سمیت سبھی کے لئے آلودگی سے پاک صاف ستھری توانائی، گہرے سمندر سے متعلق مشن اور ملک کے مستقبل کی معیشت کے ساتھ ساتھ ساحلی ریاستوں اور مرکز کے زیر انتظام علاقوں کے لئے اس کی افادیت۔
اپنی نوعیت کے اس اولین اجلاس میں گجرات کے وزیر اعلیٰ، سائنس اور ٹکنالوجی  کے مرکزی وزیر مملکت، ریاستوں او رمرکز کے زیر انتظام علاقوں کے سائنس اور ٹکنالوجی کے وزرا اور سکریٹری صاحبان، صنعت کے ممتاز سرکردہ افراد، صنعت کار، غیر سرکاری تنظیمیں این جی اوز، نوجوان سائنس داں اور طلبا شرکت کریں گے۔
سائنس اور ٹیکنالوجی کی وزارت
روبوٹکس اور بائیو میڈیکل ایپلی کیشنز میں استعمال کیے جانے کے لیے کم لاگت والے لچک دار ٹچ سینسر تیار
نئی دہلی، 12 اگست 2021: ایک بھارتی محقق نے کم لاگت والے، نرم، لچک دار اور پہننے کے قابل ٹچ سینسر تیار کیے ہیں جن کا استعمال انسانوں میں نبض کی حرکت کے اتار چڑھاؤ کو جاننے اور تشخیص کرنے کے لیے کیا جاسکتا ہے۔ ایک اعلی حساسیت والا لچک دار دباؤ/تناؤ کا سینسر ہونے کی وجہ سے یہ روبوٹکس اور مصنوعی ذہانت میں ممکنہ ایپلی کیشنز کے ساتھ ساتھ کم سے کم چیرپھاڑ والی سرجری میں نیز ٹیومر یا کینسر خلیات اور چھوٹے اور بڑے پیمانے پر حرکت کی نگرانی کی شناخت کے لیے بھی استعمال کیا جا سکتا ہے۔
آئی آئی ٹی بمبئی کی ڈاکٹر دیپتی گپتا نے بھارت سرکار کے محکمہ سائنس و ٹکنالوجی  کے ایڈوانس مینو فیکچرنگ ٹکنالوجی پروگرام کے تعاون سے پولی یوری تھین فوم اور نینو میٹریل پر مبنی سیاہی کا استعمال کرتے ہوئے یہ کم لاگت والے مماس  سینسر بنائے ہیں جو بہت سے سبسٹریٹ کو کوٹ کر سکتے ہیں۔ اس کے لیے تخفیف کردہ گرافین آکسائڈ  کو سینسنگ مواد کے طور پر استعمال کیا گیا ہے۔ تخفیف کردہ گرافین آکسائڈ  پر مبنی سینسرز کی تخلیق بطور سینسنگ مواد کرنا گرافین آکسائڈ کے اندرونی ہائیڈرو فوبک رویے کی وجہ سے نیز گرافین آکسائڈ فلیکس کے فلیک بننے کی بنا پر کافی چیلنجوں سے بھرپور تھا۔ ہائیڈرازائن نامی ایک ایجنٹ اور دوہرے اجزاء کا اضافہ جس میں مناسب تناسب میں بینزی سوتھیازولین اور میتھیلیسوتھیازولین جیسے مرکبات ہوتے ہیں، آر جی او سیاہی کو ہائیڈرو فلک نوعیت کے ساتھ تالیف کرنے کے لیے استعمال کیا گیا تھا۔ اس میں ملٹی وال کاربن نینو ٹیوب  کے ساتھ ملٹی وال کاربن نینو ٹیوب  کے آر جی او سیاہی کا استعمال کرتے ہوئے ایم ڈبلیو این ٹی−آر جی او سیاہی  سے ملفوف پولی یوریتھین  فوم کے بیس پر مینوفیکچرنگ پریشر سینسرز کے لیے کم لاگت کی اپروچ اپنائی گئی۔ ایم ڈبلیو این ٹی− RGO@PU فوم پر مبنی آلات کا مظاہرہ ہمہ جہت پریشر سینسر کے طور پر کیا گیا ہے، جو چھوٹے اور بڑے پیمانے پر دونوں حرکات کا پتہ لگانے کی صلاحیت رکھتے ہیں۔
یہ تحقیق جرنل اے سی ایس اپلائیڈ میٹریل اینڈ انٹرفیس میں شائع ہوئی ہے۔ حقیقی وقت میں انسانی ریڈیئل شریانوں کی نبض کی لہروں کی نگرانی کے لیے استعمال کی جانے والی ٹکنالوجی کو 'میک ان انڈیا' اقدام سے جوڑا گیا ہے۔ ڈاکٹر دیپتی گپتا نے ان سینسرز کے لیے 3 نیشنل پیٹنٹ کے لیے درخواست دی ہے۔ اس سینسر کو دباؤ کی مختلف سطحوں جیسے مائیکرو اور بڑے پیمانے پر موشن مانیٹرنگ کو سمجھنے کے لیے آزمایا گیا ہے اور امکان ہے کہ اسے بائیو میڈیکل ڈیوائسز، اسکن الیکٹرانکس اور کم سے کم چیر پھاڑ والی سرجری میں استعمال کیا جائے گا۔ پہننے کے قابل اور روبوٹک آلات کی ایپلی کیشنز کے لیے یہ اہم ٹکنالوجی تکنیکی تیاری کی سطح کے تیسرے مرحلے میں ہے اور ڈاکٹر گپتا مستقبل میں متعدد سینسرز کے لیے ایک پروٹوٹائپ تیار کرنے کا منصوبہ بنا رہی ہیں۔
پیٹنٹ کی تفصیلات:
چترا پرمیشورن، دیپتی گپتا، "ہائیڈروفلک ایلاسٹومر اسپنج اور تیاری کا طریقہ"، بھارتی پیٹنٹ ایپلی کیشن نمبر 201821014916
امیت تیواری، جی سری نواس، ایس بوہم، دیپتی گپتا، "انتہائی پھیلاؤ اور چپکنے والے گرافیم آکسائڈ انک کو استعمال کرنا"، بھارتی پیٹنٹ ایپلی کیشن نمبر 201721017339
امیت تیواری، جی سری نواس، ایس بوہم، دیپتی گپتا، "پیزوریزسٹو پریشر سنسر کی بناوٹ"، بھارتی پیٹنٹ ایپلی کیشن نمبر 201721029674
عملے، عوامی شکایات اور پنشن کی وزارت
ہندوستان اور سنگاپور نے آج ایک پروٹوکول دستاویز پر دستخط کیے جس میں پرسنل مینجمنٹ اور پبلک ایڈمنسٹریشن کے شعبے میں تعاون پر موجودہ مفاہمت نامے کی مدت کو 2028 تک پانچ سال کے لیے توسیع دی گئی
حکومت ہند کی عملے، عوامی شکایات اور پنشن کی وزارت کے انتظامی اصلاحات اور عوامی شکایات کے محکمے اور جمہوریہ سنگاپور کے پبلک سروس ڈویژن نے 6 جولائی 2023 کو ایک پروٹوکول دستاویز پر دستخط کیے، جس میں پرسنل مینجمنٹ اور پبلک ایڈمنسٹریشن کے شعبے میں تعاون سے متعلق موجودہ مفاہمت نامے کی مدت میں 2028 تک پانچ سال کے لیے توسیع کی گئی ہے۔
مفاہمت نامے پر انتظامی اصلاحات اور عوامی شکایات کے محکمے کی جانب سے سکریٹری جناب وی سرینواس اور ہندوستان میں سنگاپور کے ہائی کمشنر مسٹر سائمن وونگ نے دستخط کیے۔
دستخط کی تقریب میں سنگاپور ہائی کمیشن اور ڈی اے آر پی جی کے سینئر افسران نے شرکت کی۔ اس تقریب میں جمہوریہ سنگاپور کے پبلک سروس ڈویژن مستقل سیکرٹری نے بھی ورچوئل طریقے سے شرکت کی اور خطاب کیا۔
مفاہمت نامے کا مقصد دونوں ممالک کے پبلک سروس افسران کے درمیان تعاون کی مختلف شکلوں کے ذریعے دونوں ممالک کے درمیان شراکت داری کو مضبوط بنانا ہے۔ انتظامی اصلاحات اور پبلک سیکٹر کی تبدیلی، پبلک سروس ڈیلیوری، لیڈرشپ اور ٹیلنٹ ڈیولپمنٹ، ای گورننس، صلاحیت سازی اور تربیت جیسے شعبوں میں تعاون مفاہمت نامے کی سرگرمیوں کے تحت آنے والے شعبوں کا حصہ ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 6821
(Visitor Counter : 52
بجلی کی وزارت
این ٹی پی سی نے مالی سال 23 کی پہلی ششماہی میں پیداوار میں 15.1 فیصد سے زیادہ ترقی حاصل کی ہے
این ٹی پی سی گروپ کمپنیوں نے اپریل سے ستمبر 2021 میں پیدا ہونے والے 176.8 بلین یونٹ کے مقابلے میں 15.1 فیصد کا اضافہ درج کرتے ہوئے اپریل سے ستمبر 2022 تک 203.5 بلین یونٹ کی پیداوار ریکارڈ کی۔ اعلیٰ پیداوار میں اضافہ بہتر کارکردگی اور موجودہ سال میں بجلی کی طلب میں اضافے کی نشاندہی کرتا ہے۔
اتر پردیش میں این ٹی پی سی ریہند  اپریل سے ستمبر 2022 کے درمیان 90.22 فیصد پلانٹ لوڈ فیکٹر  کے ساتھ سب سے زیادہ کارکردگی کا مظاہرہ کرنے والا تھرمل پاور پلانٹ ہے۔ اپریل سے ستمبر 2022 تک این ٹی پی سی کول اسٹیشنوں کا مجموعی طور پر پلانٹ لوڈ فیکٹر 76.3 فیصد تھا، جو کہ پاور پلانٹس کے آپریشن اور دیکھ بھال میں این ٹی پی سی کی اعلیٰ سطحی کارکردگی اور مہارت کا ثبوت ہے۔
این ٹی پی سی کی کل نصب صلاحیت 70234 میگا واٹ ہے۔ این ٹی پی سی گرین ہائیڈروجن، فضلہ سے توانائی اور ای-موبیلٹی جیسے نئے کاروباری شعبوں میں اپنی موجودگی بڑھا رہا ہے۔ ہندوستان کا سب سے بڑا پاور پروڈیوسر 2032 تک خالص توانائی کی شدت میں 10 فیصد کمی کا ہدف بھی رکھتا ہے۔ این ٹی پی سی پہلی توانائی کمپنی ہے جس نے توانائی پر اقوام متحدہ کے اعلیٰ سطحی ڈائیلاگ  کے حصے کے طور پر اپنے توانائی کے کمپیکٹ اہداف کا اعلان کیا ہے۔
بجلی کی پیداوار کے علاوہ، این ٹی پی سی نے صاف اور سبز ذرائع جیسے ہائیڈرو، ونڈ اور سولر اور گرین ہائیڈروجن حل کے ذریعے توانائی پیدا کرنے میں تنوع پیدا کیا ہے۔ بجلی کے شعبے کی اس بڑی کمپنی نے متعدد کاروباری شعبوں میں بھی قدم رکھا ہے جن میں ایندھن سیل، ای-موبیلٹی اور ویسٹ ٹو انرجی شامل ہیں۔